Port Moresby
9°28′44″S 147°08′58″E﻿ / ﻿9.47889°S 147.14944°E﻿ / -9.47889; 147.14944 Port Moresby je glavni i najveći grad Papua Nove Gvineje. Nalazi se na obalama zaliva Papue, na jugoistočnoj obali poluostrva Papua, dijela ostrva Nove Gvineje. U 2000. godini grad je imao 254.158 stanovnika a 2011. broj stanovnika se uvećao na 364.145, što čini godišnju stopu rasta od 2,1%. Mjesto gdje je grad osnovan bilo je stoljećima naseljeno narodom Motuan. Prvi Evropljanin koji je otkrio grad bio je kapetan John Moresby 1873. godine te je u čast njegovog oca, admirala Sir Fairfax Moresbyja, grad nazvan Port Moresby. Iako je grad okružen Centralnom pokrajinom, čiji je ujedno i glavni grad, Port Moresby nije dio te pokrajine već predstavlja Distrikt glavnog grada (engleski: National Capital District).